এবার শীতের আমেজ শুরু! বর্ষা বিদায়ের খবর দিল হাওয়া অফিস

ওয়েব ডেস্ক: অবশেষে সুখবর শোনাল হাওয়া অফিস। বাংলা থেকে বিদায় নিয়েছে মৌসুমী বায়ু। উত্তর ও দক্ষিণ থেকে একইসঙ্গে সরে গিয়েছে বর্ষা। সোমবার আলিপুর আবহাওয়া দফতরের তরফে জানানও হয়েছে, ঝাড়খণ্ড, বাংলা ও সিকিম থেকে সম্পূর্ণভাবে বিদায় নিয়েছে বর্ষা (Rainy Season)।

এবার ধীরে ধীরে শীতের প্রবেশ ঘটছে রাজ্যে। ভোরের দিকে হালকা শীতের আমেজ ও মিঠে রোদে মন ভালো হচ্ছে প্রায় সকলেরই। আবহাওয়া দফতরের পূর্বাভাস, আগামী পাঁচ থেকে সাত দিন বাংলার কোথাও বৃষ্টির সম্ভাবনা নেই। উত্তরবঙ্গ থেকে দক্ষিণবঙ্গ – কোনও জেলাতেই বৃষ্টি দেখা যাবে না। কিছু জেলায় আকাশ সাময়িকভাবে মেঘলা থাকলেও বৃষ্টির সম্ভাবনা নেই বলেই ইঙ্গিত মিলেছে। এরই মধ্যে পশ্চিমবঙ্গের পশ্চিমাঞ্চলে তাপমাত্রা আরও ২ থেকে ৩ ডিগ্রি সেলসিয়াস পর্যন্ত নামতে পারে।

আরও পড়ুন: কসবা ল’কলেজে গণধর্ষণের মামলায় প্রথম জামিন

দক্ষিণ-পশ্চিম মৌসুমী বায়ুর জায়গা দখল করবে উত্তর ও উত্তর-পশ্চিম দিকের শীতল হাওয়া। যদিও বাতাসে এখনও যথেষ্ট জলীয় বাষ্প থাকায় তাপমাত্রা তেমন দ্রুত নামছে না।  হাওয়া অফিসের পূর্বাভাস, কলকাতায় রাতের তাপমাত্রা থাকবে ২৩ থেকে ২৪ ডিগ্রি সেলসিয়াসের মধ্যে, পশ্চিমের জেলাগুলিতে তা আরও ২-৩ ডিগ্রি কম হতে পারে।

দেখুন খবর:

The post এবার শীতের আমেজ শুরু! বর্ষা বিদায়ের খবর দিল হাওয়া অফিস first appeared on KolkataTV.